**Gimnazija in srednja kemijska šola Ruše objavlja**

**RAZPIS**

**za udeležbo dijakov v projektu mobilnosti v koledarskem letu 2020**

**v okviru programa Erasmus+ KA1 (Prakse v tujini)**

Dijaki Gimnazije in srednje kemijske šole Ruše, programov farmacevtski tehnik in kemijski tehnik, lahko kandidirate za opravljanje praktičnega usposabljanja v tujini. Usposabljanje se bo izvajalo na Malti, v Marburgu (Nemčija) in Bragi (Portugalska). Mobilnost bo izvedena s pomočjo finančnih sredstev evropskega programa Erasmus+; v celoti so pokriti stroški prevozov, nastanitev, prehrane in kulturnih ogledov.

Natančni pogoji in kriteriji izbora so navedeni v **Pravilih o izbiri dijakov za opravljanje praktičnega usposabljanja v tujini**, ki jih najdete na spletni strani (Dijaki/Mednarodno sodelovanje/Erasmus+ prakse v tujini). Na isti strani so objavljeni tudi obrazci za prijavo ter dodatna navodila.

**V letu 2020 ponujamo: najmanj 14 mest za dijake,** odvisno od zanimanja. Okvirno:

**Malta**, 4 mesta za dijake FT, februar 2020 (tudi v zimskih počitnicah)

**Marburg**, 4 mesta za dijake FT in KT, junij 2020

**Braga**, 6 mest za dijake FT in KT, oktober 2020

**Vsaka mobilnost traja 14 dni.** Za opravljanje prakse v Marburgu je obvezno znanje nemščine.

**Prijavijo se lahko dijaki, ki obiskujejo v tem šolskem letu 3. letnik programa farmacevtski tehnik ali kemijski tehnik.**

**Dodatne informacije:**

* **za dijake:** v sredo, 23. 10. 2019, ob 14.15 v učilnici 3. bFT
* **za dijake in starše:** v četrtek, 7. 11. 2019, ob 16.30 v učilnici 3. bFT ali

v času popoldanskih govorilnih (od 17. ure naprej) ur v učilnici 4. aFT

* **na spletni strani projekta**
* **preko e-pošte:** [lea.levstik@gimnazija-ruse.si](mailto:lea.levstik@gimnazija-ruse.si)

**Popolna vloga vsebuje:**

1. prijavnico,
2. Europass življenjepis v angleščini oz. nemščini,
3. motivacijsko pismo v slovenščini **in** angleščini oz. nemščini,
4. izjavo staršev,
5. dokazila in dodatne reference (uspehi na tekmovanjih, obšolske dejavnosti).

**Rok za oddajo prijav je ponedeljek, 11. 11. 2019.** Prijave oddajte koordinatorici Erasmus+ Lei Levstik.

**Motivacijska pisma in CV pošljete tudi v elektronski obliki na** [lea.levstik@gimnazija-ruse.si](mailto:lea.levstik@gimnazija-ruse.si)

Lea Levstik

koordinatorica Erasmus+